امریکا قوشمه ایالت لری دولت رهبری دونالد ترامپ نینگ سیلاو کمپاینی بیلن علاقه لی آلیب باریلگن روسیه توغریسیده گی تیرگاو دایره سیده یلغان ایتیش و مالیه بیرمسلیک کبی جرم لر بیلن 3 ییل قماققه محکوم قیلینگن سابق آقلاوچیسی مایکل کوهن قملدی.
کوهن, نیویورک ده گی اویی دن اوتیسویل ده گی فدرال قماقخانه گه کیتدی.
کوهن, قملمسدن آلدین بیرگن بیانات لریده, "ایتیشیم کیره ک بولگن کوپ گپ بار. کیین وقتی کیلگنده ایتیب بیره من.  عایله م و دوست لریم نینگ یانیگه قیتیب کیلگنیمده اولکه م نینگ خارجی لرگه دشمن لیک, عدالتسیزلیک و یلغان لرنینگ بولمه گن بیر اولکه بولیشی نی امید ایتیب قاله من" دییه قید ایتدی.
مایکل کوهن, ترامپ بیلن ارتباطی بولگن لیگی ادعا قیلینگن 2 عیال گه گپرمسلیگی اوچون "ناقانونی روشده پول بیریش", سیلاو کمپاینی جریانیده مالی قاعده لر گه اویغون حرکت قیلمسلیک, سالیق توله مسلیک و روسیه پایتختی مسکوده کی املاک پروژه سی اوچون ترامپ گه واسطه چیلیک قیلیش کبی موضوع لر بوییچه فدرال مسئول لر گه یلغان ایتیش بیلن عیبلنگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
